text:
330/2019. (VIII. 22.) KE határozata kitüntetés adományozásáról.
Az Alaptörvény 9.  cikk (4)  bekezdés f )  pontja, illetve a  Magyarország címerének és zászlajának használatáról,
valamint állami kitüntetéseiről szóló 2011. évi CCII. törvény 18.  § (1)  bekezdése alapján – a  miniszterelnök
előterjesztésére –
a gyermek- és serdülőkori cukorbetegségnek és szövődményeinek kutatásában elért eredményei, valamint a hazai
diabetológiai kutatás, oktatás és gyógyítás fejlődéséhez hozzájáruló több évtizedes munkája elismeréseként
dr. Barkai László Lajos Battyhány-Strattmann László-díjas orvos, a Magyar Tudományos Akadémia doktora, a Miskolci
Egyetem Egészségügyi Kara Elméleti Egészségtudományok Intézetének igazgatója, tanszékvezető egyetemi tanára,
a Magyar Diabetes Társaság elnöke részére,
a hazai állami erdőgazdálkodás területén végzett négy évtizedes értékteremtő munkája, valamint a  minőségi
vadgazdálkodásban elért, nemzetközileg is jelentős eredményei elismeréseként
Barkóczi István erdőmérnök, a SEFAG Erdészeti és Faipari Zrt. vezérigazgatója részére,
az új, antimikrobiális hatású vegyületek szerkezetének és hatásmechanizmusának vizsgálata terén elért,
nemzetközileg is figyelemre méltó tudományos eredményei elismeréseként
dr. Batta Gyula, a  Magyar Tudományos Akadémia doktora, a  Debreceni Egyetem Természettudományi és
Technológiai Kar Kémiai Intézete Szerves Kémiai Tanszékének egyetemi tanára részére,
a magyarság felemelkedésének ügyét szolgáló közéleti pályája, a  privatizáció visszásságairól, illetve a  nemzeti
vagyon védelméről szóló tényfeltáró publicisztikái és előadásai, valamint a  civil társadalom szervezésében vállalt
szerepe elismeréseként
dr. Bencze Izabella jogász, a Közszolgálati Közalapítvány Kuratóriumának tagja részére,
a hazai labdarúgás ügyét több évtizede elkötelezetten szolgáló, eredményes sportvezetői és -diplomáciai
pályafutása elismeréseként
Berzi Sándor, a Magyar Labdarúgó Szövetség alelnöke, nemzetközi és szervezeti igazgatója részére,
a korszerű kommunikációs és közösségi hálózatok elemzési módszertanát és működésének jobb megismerését
elősegítő teljesítőképesség-elemzés terén végzett munkája elismeréseként
dr. Bíró József, a  Magyar Tudományos Akadémia doktora, a  Budapesti Műszaki és Gazdaságtudományi Egyetem
Villamosmérnöki és Informatikai Kara dékánhelyettese, Távközlési és Médiainformatikai Tanszékének egyetemi
tanára részére,
a Pannon Rádió és Televízió, illetve a Szabadkai Magyar Rádió fejlesztése, valamint a Pannon Médiaház létrehozása
érdekében végzett tevékenysége elismeréseként
Bodzsoni István, a Pannónia Alapítvány igazgatója, a Pannon Rádió és Televízió ügyvezetője részére,
a szimmetriákra alapozott atommagszerkezeti modellek fejlesztése és alkalmazása terén folytatott több évtizedes
tudományos kutatómunkája, valamint oktatói és tudományszervezői tevékenysége elismeréseként
dr. Cseh József, a  fizikai tudomány doktora, a  Magyar Tudományos Akadémia Atommagkutató Intézetének
tudományos tanácsadója részére,
a funkcionális genomika területén alapvető fontosságú bioinformatikai módszerek kidolgozásában, valamint a hazai
onkológiai molekuláris diagnosztika nemzetközi színvonalú bevezetésében vállalt jelentős szerepe elismeréseként
dr. Csuka Orsolya Batthyány-Strattmann László-díjas genetikus, az Országos Onkológiai Intézet stratégiai igazgatója,
a Pathogenetikai Osztály vezetője részére,
a határon túli magyar vonatkozású épített örökség megőrzése, valamint a  külhoni magyarság támogatása
érdekében végzett tevékenysége elismeréseként
dr. Diószegi László Harangozó Gyula-díjas és Martin György-díjas koreográfus, történész, a Teleki László Alapítvány
igazgatója részére,
a rendszerváltoztatás harmincadik évfordulója alkalmából a  szabad Magyarország békés eszközökkel történő
megteremtésében, illetve a  hazai demokrácia kereteinek kialakításában betöltött kiemelkedő és példaértékű
szerepe elismeréseként
dr. Egressy András ügyvéd, az  Ellenzéki Kerekasztal létrehozását kezdeményező és tevékenységét koordináló
Független Jogász Fórum alapítója részére,
a magyar–török oktatási, tudományos és kulturális kapcsolatok erősítése érdekében végzett elkötelezett
tevékenysége elismeréseként
prof. dr. Erkan İbiş, az Ankarai Egyetem rektora részére,
nemzetközileg is elismert kutatói és oktatói munkája, valamint tudományos közéleti szervezőtevékenysége
elismeréseként
dr. Fialowski Alice matematikus, a  Magyar Tudományos Akadémia doktora, a  Pécsi Tudományegyetem
Természettudományi Kar Matematikai és Informatikai Intézete Matematika Tanszékének egyetemi tanára részére,
Sopron város és térségének fejlesztése érdekében végzett kiemelkedő városvezetői és területfejlesztői munkája,
valamint a magyar–német kapcsolatoknak és a Páneurópai Piknik szellemiségének ápolását szolgáló tevékenysége
elismeréseként
dr. Fodor Tamás, Sopron Megyei Jogú Város polgármestere részére,
több évtizedes irodalomtörténészi, illetve iskolateremtő egyetemi oktatói munkája, valamint a  Duna-menti
népek összefogásának erősítését és egymás kultúrájának jobb megismertetését szolgáló összehasonlító
irodalomtudományi kutatásai elismeréseként
dr. Fried István irodalomtörténész, az  irodalomtudomány doktora, a  Szegedi Tudományegyetem
Bölcsészettudományi Kar Magyar Nyelvi és Irodalmi Intézete Összehasonlító Irodalomtudományi Tanszékének
professor emeritusa részére,
a keresztény értékek képviselőjeként a  jogfilozófia és a  politológia területén elért kiemelkedő eredményei
elismeréseként
dr. Frivaldszky János, a  Pázmány Péter Katolikus Egyetem Jog- és Államtudományi Kara Jogbölcseleti Tanszékének
tanszékvezető egyetemi tanára részére,
a politikatudomány és a  nemzetközi kapcsolatok területén végzett példaértékű és eredményes kutatói munkája
elismeréseként
dr. Gallai Sándor, a  Budapesti Corvinus Egyetem Társadalomtudományi és Nemzetközi Kapcsolatok Kara
Politikatudományi Intézetének igazgatója, egyetemi docense, a Migrációkutató Intézet volt igazgatója részére,
Soroksár fejlesztése és az  ott élők életminőségének javítása érdekében végzett negyedszázados munkája
elismeréseként
Geiger Ferenc, Budapest Főváros XXIII. kerületének polgármestere részére,
Zalaegerszeg város turisztikai, kulturális és sportéletének felvirágoztatása érdekében végzett példaértékű
településvezetői, valamint a levéltári szakterület fejlesztéséhez hozzájáruló kiemelkedő színvonalú szakmai munkája
elismeréseként
dr. Gyimesi Endre, Zalaegerszeg Megyei Jogú Város volt polgármestere, volt országgyűlési képviselő, volt miniszteri
biztos, a Zala Megyei Levéltár volt igazgatója részére,
a Magyar Máltai Szeretetszolgálat tematikus karitatív programjainak kidolgozása és eredményes lebonyolítása
érdekében végzett munkája elismeréseként
Győri-Dani Lajos, a Magyar Máltai Szeretetszolgálat ügyvezető alelnöke részére,
az archeobotanika területén folytatott, főként a  Kárpát-medence prehisztorikus kultúráival, illetve a  honfoglaló
magyarság növényismeretével kapcsolatos iskolateremtő kutatásai, valamint oktatói, tudományszervező és
-népszerűsítő tevékenysége elismeréseként
dr. Gyulai Ferenc Lajos Darányi Ignác-díjas mezőgazdasági mérnök, környezetvédelmi szakmérnök, a  Magyar
Tudományos Akadémia doktora, a  Szent István Egyetem Mezőgazdaság- és Környezettudományi Kar
Természetvédelmi és Tájgazdálkodási Intézete Természetvédelmi és Tájökológiai Tanszékének tanszékvezető
egyetemi tanára részére,
a magyar–spanyol kapcsolatok megerősítése, valamint Európa keresztény örökségének megőrzése érdekében
végzett munkája elismeréseként
José Ramón García Hernández, a Spanyol Királyság Kongresszusának képviselője, a Spanyol Néppárt külügyi titkára
részére,
a települési vízgazdálkodás területén évtizedeken keresztül végzett kimagasló színvonalú szakmai, oktatói és
tudományos tevékenysége elismeréseként
dr. Juhász Endre mérnök, vízellátási és csatornázási szakmérnök, a  gödöllői Szent István Egyetem és a  Budapesti
Műszaki és Gazdaságtudományi Egyetem címzetes egyetemi tanára, az  MTA Vízgazdálkodás-tudományi Bizottság
Vízellátási és Csatornázási Bizottságának elnöke részére,
a humorális immunválasz és antitestek fejlesztése terén elért nemzetközi szinten elismert kutatási eredményei,
valamint tudományszervezői és oktatói munkája elismeréseként
dr. Kacskovics Imre, a  Magyar Tudományos Akadémia doktora, az  Eötvös Loránd Tudományegyetem
Természettudományi Kar Biológiai Intézete Immunológiai Tanszékének tanszékvezető egyetemi tanára részére,
a magyar–azeri kulturális és tudománydiplomáciai kapcsolatok fejlesztésében betöltött szerepe elismeréseként
Kamal Abdulla, az Azerbajdzsáni Idegen Nyelvek Egyetemének rektora részére,
a jog- és államelmélet területén végzett kiemelkedő kutatói és oktatói tevékenysége elismeréseként
dr. Karácsony András, az Eötvös Loránd Tudományegyetem Állam- és Jogtudományi Kara Jog- és Társadalomelméleti
Tanszékének egyetemi tanára részére,
a vesepótló dialíziskezelés fejlesztésében és országos hálózatának kialakításában betöltött jelentős szerepe,
kimagasló színvonalú szakmai munkája elismeréseként
dr. Karátson András Rudolf, az  orvostudomány doktora, a  Pécsi Tudományegyetem Általános Orvostudományi
Karának professor emeritusa részére,
kimagasló tudományos és példamutató oktatói, illetve szakmai közéleti tevékenysége, valamint az  egyetem
nemzetközi tudományos kapcsolatainak fejlesztése terén elért eredményei elismeréseként
dr. Kónya Zoltán, a  Magyar Tudományos Akadémia doktora, a  Szegedi Tudományegyetem Természettudományi
és Informatikai Kar Kémiai Intézete Alkalmazott és Környezeti Kémia Tanszékének tanszékvezető egyetemi tanára
részére,
a filmelmélet és -történet területén végzett kiemelkedő, főként a  modern európai művészfilmekkel, illetve
a művészetbefogadás pszichológiai elméleteivel kapcsolatos kutatói-oktatói munkája, valamint tudományszervező
tevékenysége elismeréseként
dr. Kovács András Bálint, a  Magyar Tudományos Akadémia doktora, az  Eötvös Loránd Tudományegyetem
Bölcsészettudományi Kar Művészetelméleti és Médiakutatási Intézetének igazgatója, Filmtudomány Tanszékének
tanszékvezető egyetemi tanára részére,
Nyíregyháza város fejlesztése érdekében végzett példaértékű településvezetői munkája elismeréseként
dr. Kovács Ferenc, Nyíregyháza Megyei Jogú Város polgármestere, volt országgyűlési képviselő részére,
a diabetológia területén folytatott, nemzetközileg is elismert tudományos pályafutása, valamint a  diabétesszel
küzdő gyermekek és családjaik érdekében végzett áldozatos munkája elismeréseként
dr. Körner Anna gyermekdiabetológus, a Magyar Tudományos Akadémia doktora, a Semmelweis Egyetem Általános
Orvostudományi Kara I. Sz. Gyermekgyógyászati Klinika Diabétesz Osztályának habilitált egyetemi docense részére,
nemzetközi szinten is figyelemre méltó kutatásai, valamint az  egyetem mérnökképzésének megújítását szolgáló
sokoldalú oktatásszervezői és -fejlesztői tevékenysége elismeréseként
dr. Kristóf János Szent-Györgyi Albert-díjas vegyészmérnök, a kémiai tudomány doktora, a Pannon Egyetem Mérnöki
Kar Kémia Intézete Analitikai Kémia Intézeti Tanszékének egyetemi tanára részére,
Miskolc város fejlesztését többek között a  munkanélküliség visszaszorítására és a  közbiztonság javítására irányuló
törekvéseivel szolgáló, sikeres településvezetői munkája elismeréseként
dr. Kriza Ákos, Miskolc Megyei Jogú Város polgármestere részére,
a sebészet területén elért szakmai és tudományos eredményei, valamint a szegedi orvosképzés érdekében végzett
kiemelkedő oktatói és oktatásszervezői tevékenysége elismeréseként
dr. Lázár György, a Magyar Tudományos Akadémia doktora, a Szegedi Tudományegyetem Általános Orvostudományi
Karának dékánja és Sebészeti Klinikájának tanszékvezető egyetemi tanára részére,
a farmakológia és farmakoterápia területén elért tudmányos eredményei, valamint jelentős oktatói és
oktatásszervezői munkája elismeréseként
dr. Leprán István, a  Magyar Tudományos Akadémia doktora, a  Szegedi Tudományegyetem Általános
Orvostudományi Kara Farmakológiai és Farmakoterápiai Intézetének egyetemi tanára részére,
az élelmiszerfizikai kutatások területén elért eredményei, valamint a  magyar, angol és német nyelvű biofizikai
képzésben végzett magas színvonalú oktatói munkája elismeréseként
dr. Lőrinczy Dénes Márton, a  Magyar Tudományos Akadémia doktora, a  Pécsi Tudományegyetem Általános
Orvostudományi Kara Biofizikai Intézetének egyetemi tanára részére,
több évtizedes tudományos pályafutása során a függvényegyenletek és -egyenlőtlenségek elméletével kapcsolatos,
nemzetközi szinten is elismert kutatási eredményei, valamint szerteágazó oktatási tevékenysége elismeréseként
dr. Maksa Gyula, a  Magyar Tudományos Akadémia doktora, a  Debreceni Egyetem Természettudományi és
Technológiai Kar Matematikai Intézete Analízis Tanszékének professor emeritusa részére,
a ritka betegségben szenvedők kezelése terén elért kimagasló szakmai eredményei, valamint a  molekuláris
genetikai laboratóriumi diagnosztika magyarországi bevezetésében vállalt vezető szerepe elismeréseként
dr. Melegh Béla, a Magyar Tudományos Akadémia doktora, a Pécsi Tudományegyetem Általános Orvostudományi Kar
Klinikai Központja Orvosi Genetikai Intézetének intézetigazgató egyetemi tanára részére,
az anyagtudomány, különösen a mágneses és elektromágneses anyagvizsgálat területén végzett, nemzetközileg is
elismert tudományos, valamint oktatói munkája elismeréseként
dr. Mészáros István Attila, a  Magyar Tudományos Akadémia doktora, a  Budapesti Műszaki és Gazdaságtudományi
Egyetem Gépészmérnöki Kara Anyagtudomány és Technológia Tanszékének egyetemi tanára részére,
az egyetemes európai értékek alapkövének számító keresztény kultúra elkötelezett képviselőjeként folytatott,
nemzetközi szinten is kiemelkedő vallásfilozófiai kutatómunkája elismeréseként
dr. Mezei Balázs Mihály, a  Magyar Tudományos Akadémia doktora, a  Szent István Tudományos Akadémia rendes
tagja, a  Pázmány Péter Katolikus Egyetem Politikatudományi Doktori Iskolájának vezetője, a  Bölcsészet- és
Társadalomtudományi Kar Keresztény Filozófiai Intézete Filozófia Tanszékének tanszékvezető egyetemi tanára,
a Magyar Vallástudományi Társaság elnöke részére,
a kétnyelvűséggel kapcsolatos hiánypótló nyelvészeti kutatásai, nemzetközileg is elismert szakmai eredményei,
valamint kiváló oktatói és oktatásszervezői munkája elismeréseként
dr. Navracsics Judit, a  Magyar Tudományos Akadémia doktora, a  Pannon Egyetem Modern Filológiai és
Társadalomtudományi Karának dékánja, Magyar és Alkalmazott Nyelvtudományi Intézetének intézetigazgató
egyetemi tanára részére,
az áramlástechnika, különösen a  hemodinamika és az  aeroakusztika területén végzett tudományos és
utánpótlás-nevelő munkája elismeréseként
dr. Paál György, a  Magyar Tudományos Akadémia doktora, a  Budapesti Műszaki és Gazdaságtudományi Egyetem
Gépészmérnöki Kara Hidrodinamikai Rendszerek Tanszékének tanszékvezető egyetemi tanára részére,
a diofantikus egyenletek numerikus megoldása terén elért, világviszonylatban is nagyra becsült eredményei,
valamint az  egyetemi informatikai kutatás és oktatás érdekében végzett munkája, illetve tudományos közéleti
tevékenysége elismeréseként
dr. Pethő Attila Tamás Szent-Györgyi Albert-díjas matematikus, a  Magyar Tudományos Akadémia rendes tagja,
a Debreceni Egyetem Informatikai Kara Számítógéptudományi Tanszékének egyetemi tanára részére,
a magyar–laoszi politikai és gazdasági kapcsolatok fejlesztésében betöltött kiemelkedő szerepe elismeréseként
dr. Phouang Parisak Pravongviengkham, a  Laoszi Népi Demokratikus Köztársaság Mezőgazdasági és Erdészeti
Minisztériumának miniszterhelyettese részére,
a szilárd anyagok kémiai reakcióinak, szerkezetének és fázisátalakulásainak vizsgálata területén végzett több
évtizedes kutatómunkája, valamint oktatói, illetve tudományszervezői tevékenysége elismeréseként
dr. Pokol György Apáczai Csere János-díjas kémikus, a kémiai tudomány doktora, a Magyar Tudományos Akadémia
Természettudományi Kutatóközpontjának főigazgatója, a  Budapesti Műszaki és Gazdaságtudományi Egyetem
Vegyészmérnöki és Biomérnöki Kara Szervetlen és Analitikai Kémia Tanszékének egyetemi tanára részére,
a nemzeti könyvtár modern működési feltételeinek megteremtése, a  korszerű restaurálási technológiák
meghonosítása, valamint az  állományvédelem és a  digitalizáció bevezetése érdekében végzett magas színvonalú
szakmai tevékenysége elismeréseként
Poprády Géza, az Országos Széchényi Könyvtár nyugalmazott főigazgatója részére,
a globális környezeti problémák kutatásában elért nemzetközi szinten is jelentős eredményei, valamint a  szakmai
közéletben betöltött vezető szerepe elismeréseként
dr. Rakonczai János, a Magyar Tudományos Akadémia doktora, a Szegedi Tudományegyetem Természettudományi
és Informatikai Kar Földrajzi és Földtudományi Intézete Természeti Földrajzi és Geoinformatikai Tanszékének
egyetemi tanára részére,
a rendszerváltoztatás harmincadik évfordulója alkalmából a  szabad Magyarország békés eszközökkel történő
megteremtésében, illetve a  hazai demokrácia kereteinek kialakításában betöltött kiemelkedő és példaértékű
szerepe elismeréseként
dr. Richter Anna ügyvéd, az Ellenzéki Kerekasztal létrehozását kezdeményező és tevékenységét koordináló Független
Jogász Fórum alapítója részére,
Magyarország NATO-kapcsolatainak fejlesztése érdekében végzett kimagasló színvonalú munkája elismeréseként
Rose Eilene Gottemoeller, az Észak-atlanti Szerződés Szervezetének helyettes főtitkára részére,
a rendszerváltoztatás harmincadik évfordulója alkalmából a  szabad Magyarország békés eszközökkel történő
megteremtésében, illetve a  hazai demokrácia kereteinek kialakításában betöltött kiemelkedő és példaértékű
szerepe elismeréseként
dr. Sándorfi György ügyvéd, az  Ellenzéki Kerekasztal létrehozását kezdeményező és tevékenységét koordináló
Független Jogász Fórum alapítója és jegyzője részére,
a hazai átjárható intelligens közlekedési rendszerek és szolgáltatások létrehozásában, többek között az  országos
egységes elektronikus jegyrendszer kidolgozásában vállalt szerepe elismeréseként
dr. Sárközi György Tibor, a  Nemzeti Mobilfizetési Zrt. vezető szakértője, az Észak-Magyarországi Közlekedési
Központ Zrt. és a Borsod Volán Zrt. volt vezérigazgatója részére,
az ionfolyadékok zöldkémiai alkalmazása, illetve a  szteroidkémia terén elért, nemzetközi szinten is kiemelkedő
tudományos eredményei, valamint példaértékű oktatói, oktatás- és kutatásszervezői munkája, továbbá szakmai
közéleti tevékenysége elismeréseként
Skodáné dr. Földes Rita, a Magyar Tudományos Akadémia doktora, a Pannon Egyetem Mérnöki Kar Kémia Intézete
Szerves Kémia Intézeti Tanszékének tanszékvezető egyetemi tanára részére,
az anyagtudomány, elsősorban a  finomszerkezet-vizsgálatok területén végzett sokrétű, nemzetközileg is elismert
tudományos, valamint iskolateremtő oktatói munkája elismeréseként
dr. Szabó Péter János, a  Magyar Tudományos Akadémia doktora, a  Budapesti Műszaki és Gazdaságtudományi
Egyetem Gépészmérnöki Kara Anyagtudomány és Technológia Tanszékének tanszékvezető egyetemi tanára részére,
Szolnok város gazdasági, kulturális, sport- és társadalmi életének fejlesztése érdekében végzett példaértékű és
eredményes településvezetői munkája elismeréseként
Szalay Ferenc, Szolnok Megyei Jogú Város polgármestere, volt országgyűlési képviselő részére,
közel négy évtizedes, kimagasló tudományos pályája során a  csillagászat területén folytatott kutatói és oktatói
munkája, valamint széles körű tudománynépszerűsítő tevékenysége elismeréseként
dr. Szatmáry Károly csillagász, a  Magyar Tudományos Akadémia doktora, a  Szegedi Tudományegyetem
Természettudományi és Informatikai Kar Fizikai Intézete Kísérleti Fizikai Tanszékének egyetemi tanára részére,
a számítógépes grafikában és az  orvosi képalkotásban, illetve e  területek meghatározó szoftvereiben alkalmazott
módszerek kidolgozásában elért jelentős eredményei, valamint iskolateremtő tevékenysége elismeréseként
dr. Szirmay-Kalos László, a  Magyar Tudományos Akadémia doktora, a  Budapesti Műszaki és Gazdaságtudományi
Egyetem Villamosmérnöki és Informatikai Kara Irányítástechnika és Informatika Tanszékének tanszékvezetőhelyettese, egyetemi tanár részére,
a hidrogeológia és a  vízgazdálkodás területén végzett, nemzetközileg is elismert szakmai, illetve tudományos
tevékenysége, valamint számos külföldi és hazai egyetemen folytatott oktatói munkája elismeréseként
dr. Szűcs Péter bányamérnök, a Magyar Tudományos Akadémia doktora, a Miskolci Egyetem Műszaki Földtudományi
Karának dékánja, a  kar Környezetgazdálkodási Intézete Hidrogeológiai-Mérnökgeológiai Intézeti Tanszékének
egyetemi tanára részére,
Érd város látványos és dinamikus fejlődését elősegítő, sikeres településvezetői munkája elismeréseként
T. Mészáros András, Érd Megyei Jogú Város polgármestere részére,
a kortárs magyar prózát újító szellemű alkotásaival gazdagító, jelentős hatású irodalmi pályája elismeréseként
Temesi Ferenc Kossuth-díjas, Babérkoszorú díjas és József Attila-díjas író, műfordító, drámaíró, forgatókönyvíró,
a Magyar Művészeti Akadémia rendes tagja részére,
a magyar–észt kapcsolatok elmélyítése és fellendítése érdekében végzett kiemelkedő munkája elismeréseként
Toivo Tasa, az Észt Köztársaság volt budapesti nagykövete részére,
a rendszerváltoztatás harmincadik évfordulója alkalmából a  szabad Magyarország békés eszközökkel történő
megteremtésében, illetve a  hazai demokrácia kereteinek kialakításában betöltött kiemelkedő és példaértékű
szerepe elismeréseként
dr. Tóth László ügyvéd, az Ellenzéki Kerekasztal létrehozását kezdeményező és tevékenységét koordináló Független
Jogász Fórum alapítója részére,
a beszédakusztikai technológiák fejlődéséhez jelentős mértékben hozzájáruló tudományos munkája, valamint
a hallás- és beszédsegítő módszerek, illetve eszközök hazai kidolgozásában és bevezetésében betöltött kimagasló
szerepe elismeréseként
dr. Vicsi Klára, a  Magyar Tudományos Akadémia doktora, a  Budapesti Műszaki és Gazdaságtudományi Egyetem
Villamosmérnöki és Informatikai Kara Távközlési és Médiainformatikai Tanszékének egyetemi magántanára részére,
a Szentföldön élő keresztény közösségek szolgálatában, valamint a  magyar–jordán egyházi kapcsolatok
fejlesztésében vállalt kiemelkedő szerepe elismeréseként
Őexc. William Shomali, Lydda címzetes püspöke, a jeruzsálemi latin pátriárka jordániai helynöke részére,
a szerves kémia területén végzett kiváló kutatói és egyetemi oktatói tevékenysége, a tehetséggondozásban vállalt
szerepe, valamint tudományos közéleti szervezőmunkája elismeréseként
dr. Wölfling János, a Magyar Tudományos Akadémia doktora, a Szegedi Tudományegyetem Természettudományi és
Informatikai Kar Kémiai Tanszékcsoportja Szerves Kémiai Tanszékének tanszékvezető egyetemi tanára részére a
MAGYAR ÉRDEMREND
tisztikeresztje
polgári tagozata; több mint négy évtizedes katonai szolgálata során végzett kiemelkedő színvonalú szakmai és példaértékű vezetői
munkája elismeréseként
Bozó Tibor dandártábornok, a Magyar Honvédség Altiszti Akadémia parancsnoka részére,
kimagasló színvonalú hadtörténészi és oktatói pályafutása, valamint a hazai honvédtisztképzés modernizációjában
elért eredményei elismeréseként
dr. Csikány Tamás Péter ezredes, a  Magyar Tudományos Akadémia doktora, a  Nemzeti Közszolgálati Egyetem
Hadtudományi és Honvédtisztképző Kar Katonai Vezetőképző Intézet Hadtörténelmi, Filozófiai és Kultúrtörténeti
Tanszékének egyetemi tanára, a Honvédelmi Minisztérium Oktatási, Tudományszervező és Kulturális Főosztályának
vezetője részére,
a büntetés-végrehajtási szervezet állományában végzett kiemelkedő szolgálati tevékenysége, példamutató vezetői
munkája elismeréseként
Tikász Sándor András büntetés-végrehajtási dandártábornok, a Szegedi Fegyház és Börtön parancsnoka részére,
a polgári védelmi szakterület megújításában, valamint a HUNOR hivatásos mentőszervezet megalakításában végzett
kimagasló színvonalú munkája elismeréseként
dr. Tóth Ferenc tűzoltó dandártábornok, a Belügyminisztérium Országos Katasztrófavédelmi Főigazgatóság országos
polgári védelmi főfelügyelője részére,
közel öt évtizedes szakmai és vezetői tevékenysége, valamint az  illegális migráció kezelése során tanúsított
kiemelkedő helytállása elismeréseként
dr. Végh Zsuzsanna nyugállományú rendőr dandártábornok, a Bevándorlási és Menekültügyi Hivatal nyugalmazott
főigazgatója részére a
MAGYAR ÉRDEMREND
tisztikeresztje
katonai tagozata kitüntetést adományozom. Budapest, 2019. július 22.
Áder János s. k.,
 köztársasági elnök


type: legislation

jurisdiction: Hungary

text:
388/2018. (VIII. 17.) KE határozata altábornagyi előléptetésről.
Az Alaptörvény 9.  cikk (4)  bekezdés e)  pontja, valamint a  honvédek jogállásáról szóló 2012. évi CCV. törvény
4/A.  § (1)  bekezdés b)  pontja alapján – a  honvédelmi miniszter előterjesztésére – Dr. Béres János vezérőrnagyot
2018. augusztus 20-ai hatállyal altábornaggyá előléptetem.
Budapest, 2018. július 30. Áder János s. k.,
 köztársasági elnök


text:
68/2011. (VI. 24.) OVB határozata.  Az Országos Választási Bizottság – 2011. június 17-én megtartott ülésén – a választási eljárásról szóló 1997. C. törvény (a továbbiakban: Ve.) 124/A. § (3) bekezdés b) pontjában foglalt hatáskörében eljárva Sz. B., dr. Sch. A. és Sch. G. magánszemélyek (a továbbiakban: beadványozók) által benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz címzett
kifogást lehet benyújtani az Országos Választási Bizottságnál (1051 Budapest, Arany J. u. 25.; levélcím: 1357 Budapest,
Pf. 2; fax: 06-1-7950-143).
Indokolás I. A beadványozók 2011. május 23-án aláírásgyűjtő ív mintapéldányát nyújtották be az Országos Választási Bizottsághoz
az országos népszavazásról és népi kezdeményezésről szóló 1998. évi III. törvény (a továbbiakban: Nsztv.) 2. §-a szerinti
hitelesítés céljából. Az aláírásgyűjtő íven a következő kérdés szerepelt:
„Egyetért-e Ön azzal, hogy 3 hónapnál hosszabb próbaidőt munkaviszony esetében ne lehessen kikötni?”
Az Országos Választási Bizottság megállapítja, hogy az országos népszavazáson feltenni kívánt kérdés nem felel meg
az Nsztv. 13. § (1) bekezdésében foglalt egyértelműség követelményének. Az egyértelműség követelménye azt jelenti,
hogy a népszavazásra szánt kérdésnek egyértelműen megválaszolhatónak kell lennie. Ahhoz, hogy a választópolgár
a népszavazásra feltett kérdésre egyértelműen tudjon válaszolni, az szükséges, hogy a kérdés világos és kizárólag
egyféleképpen értelmezhető legyen, a kérdésre „igen”-nel vagy „nem”-mel lehessen felelni.
A kérdés egyértelműségének vizsgálatakor az Országos Választási Bizottságnak határozata meghozatala során
figyelemmel kell lennie arra is, hogy a népszavazás eredménye alapján az Országgyűlés – a hatályban lévő
jogszabályok szerint – el tudja-e dönteni, hogy terheli-e jogalkotási kötelezettség, ha igen, milyen jogalkotásra köteles.
[51/2001. (XI. 29.) AB határozat, ABH 2001, 392, 396.; 25/2004. (VII. 7.) AB határozat, ABH 2004, 381, 386.;
105/2007. (XII. 13.) AB határozat, ABH 2007, 891, 895.] A kérdés egyértelműsége annak tükrében dönthető el, hogy az
a hatályos jogi szabályozáshoz képest milyen jogalkotásra irányul.
Az Országos Választási Bizottság megállapítja, hogy a Munka Törvénykönyvéről szóló 1992. évi XXII. törvény
(a továbbiakban: Mt.) 81. § (2) bekezdésében foglaltak szerint „a próbaidő tartama harminc nap. Kollektív szerződés,
illetve a felek ennél rövidebb vagy hosszabb, de legfeljebb három hónapig terjedő próbaidőt is megállapíthatnak.
A próbaidő meghosszabbítása tilos, ettől érvényesen eltérni nem lehet.”
A népszavazásra feltenni kívánt kérdés a hatályos jogi szabályozással megegyező szabályozás kialakítását célozza.
A kérdés az átlagos választópolgárnak azt sugallja, hogy „igen” szavazatával a fennálló jogszabályi helyzet
megváltoztatására szavaz. Valójában azonban a kérdésre adott „igen” válasszal a mai jogi szabályozást erősítenék
meg, míg a „nem” válasz értelmetlen lenne.
Fentiek értelmében nem lehet országos népszavazást tartani, és a népszavazásra feltenni kívánt kérdés nem felel meg
a törvényben foglalt követelményeknek, így a Bizottság az Nsztv. 10. § c) pontja értelmében az aláírásgyűjtő ív
hitelesítését megtagadja.
II. A határozat az Mt. 81. § (2) bekezdésén, az Nsztv. 2. §-án és a 10. § c) pontján, 13. § (1) bekezdésén, a jogorvoslatról
szóló tájékoztatás a Ve. 130. §-ának (1) bekezdésén alapul.
Dr. Bordás Vilmos s. k.,
az Országos Választási Bizottság elnöke


text:
121/2017. (XII. 1.) ME határozata a Magyarország és az Iráni Iszlám Köztársaság között a beruházások ösztönzéséről és kölcsönös védelméről szóló megállapodás szövegének végleges megállapítására adott felhatalmazásról.
A nemzetközi szerződésekkel kapcsolatos eljárásról szóló 2005. évi L. törvény 5. § (2) bekezdése szerinti hatáskörömben eljárva,
a nemzetgazdasági miniszter, a külgazdasági és külügyminiszter, valamint az igazságügyi miniszter előterjesztése alapján
 1. felhatalmazom a  nemzetgazdasági minisztert vagy az  általa kijelölt személyt a  Magyarország és az  Iráni Iszlám
Köztársaság között a  beruházások ösztönzéséről és kölcsönös védelméről szóló megállapodás (a  továbbiakban:
Megállapodás) bemutatott szövegének − a megerősítés fenntartásával történő − végleges megállapítására;
2. felhívom a külgazdasági és külügyminisztert, hogy a Megállapodás szövege végleges megállapításához szükséges
meghatalmazási okiratot adja ki;
3. felhívom a  nemzetgazdasági minisztert és az  igazságügyi minisztert, hogy a  Megállapodás kihirdetéséről szóló
törvény tervezetét a  Megállapodás szövegének végleges megállapítását követően haladéktalanul terjesszék
a Kormány elé.
Orbán Viktor s. k.,
 miniszterelnök


text:
1039/2012. (II. 22.) Korm. határozata az Emberi Jogi Munkacsoportról.
1. A Kormány a központi államigazgatási szervekről, valamint a Kormány tagjai és az államtitkárok jogállásáról szóló
2010. évi XLIII. törvény 30. § (1) bekezdése alapján – a Kormány javaslattevő, véleményező és tanácsadói
tevékenységet végző testületeként – létrehozza az Emberi Jogi Munkacsoportot (a továbbiakban: Munkacsoport).
2. A Munkacsoport feladata, hogy
a) figyelemmel kísérje az emberi jogok érvényesülését Magyarországon,
b) konzultációt folytasson az emberi jogok magyarországi érvényesülését vizsgáló civil szervezetekkel, valamint
érdekképviseleti és szakmai szervezetekkel,
c) konzultációt folytasson az emberi jogok magyarországi érvényesülését vizsgáló alkotmányos szervekkel,
d) áttekintse a nemzetközi egyezményekből, megállapodásokból és egyéb nemzetközi kötelezettségvállalásokból
fakadó, az emberi jogok érvényesülésével kapcsolatos feladatokat,
e) figyelemmel kísérje az Egyesült Nemzetek Szervezete Emberi Jogi Tanács Egyetemes Időszakos Felülvizsgálat
(UPR) Munkacsoportjának 11. ülésén Magyarország vonatkozásában tett és Magyarország által elfogadott és
részben elfogadott ajánlások végrehajtását,
f) javaslatokat tegyen a Kormány és az érintett központi államigazgatási szervek részére a jogalkotás és
a jogalkalmazás vonatkozásában az emberi jogok még szélesebb érvényesülését biztosító szabályozásra,
működésre, figyelemmel kísérje ezek megvalósítását, és
g) elősegítse az emberi jogok magyarországi érvényesülésével kapcsolatos szakmai kommunikációt.
3. A Munkacsoport tagja
a) a Belügyminisztérium parlamenti államtitkára,
b) a Honvédelmi Minisztérium parlamenti államtitkára,
c) a Közigazgatási és Igazságügyi Minisztérium (a továbbiakban: KIM) egyházi, nemzetiségi és civil társadalmi
kapcsolatokért felelős államtitkára,
d) a KIM igazságügyért felelős államtitkára,
e) a KIM kormányzati kommunikációért felelős államtitkára,
f) a KIM társadalmi felzárkózásért felelős államtitkára,
g) a Külügyminisztérium (a továbbiakban: KÜM) parlamenti államtitkára,
h) a KÜM EU ügyekért felelős államtitkára,
i) a Nemzetgazdasági Minisztérium foglalkoztatáspolitikáért felelős államtitkára,
j) a Nemzeti Erőforrás Minisztérium (a továbbiakban: NEFMI) szociális, család- és ifjúságügyért felelős államtitkára,
k) a NEFMI egészségügyért felelős államtitkára, és
l) a NEFMI oktatásért felelős államtitkára.
4. A Munkacsoport tagjai Munkacsoportban végzett tevékenységükért tiszteletdíjban nem részesülnek.
5. A Munkacsoport tagjait az általuk kijelölt, az irányításuk alá tartozó helyettes államtitkár vagy főosztályvezető jogállású
kormánytisztviselő helyettesítheti.
6. A Munkacsoport elnöke a KIM társadalmi felzárkózásért felelős államtitkára, a Munkacsoport alelnöke a KIM
igazságügyért felelős államtitkára.
7. A Munkacsoport elnöke a Munkacsoport ülésére tanácskozási joggal, eseti jelleggel meghívhatja a Munkacsoport
feladatkörét érintő tevékenységet végző alkotmányos szerv képviselőjét, továbbá központi államigazgatási szerv
vezetőjét.
8. A Munkacsoport szükség szerint, de negyedévente legalább egy alkalommal tart ülést. A Munkacsoport ülését
a Munkacsoport elnöke hívja össze és vezeti, a Munkacsoport ülése vezetésében a Munkacsoport elnökét
a Munkacsoport alelnöke helyettesíti. A Munkacsoport rendkívüli ülésének összehívását a Munkacsoport bármely
tagja az indok egyértelmű megjelölésével kezdeményezheti a Munkacsoport elnökénél. A Munkacsoport ülése
összehívásáról ebben az esetben a Munkacsoport elnöke dönt.
9. A Munkacsoport működésének részletes szabályait ügyrendjében állapítja meg.
10. A Munkacsoport Emberi Jogi Kerekasztalt működtet. Az Emberi Jogi Kerekasztal működtetésének célja, hogy
a Munkacsoport konzultációt folytasson az emberi jogok magyarországi érvényesülését vizsgáló civil szervezetekkel,
érdekképviseleti és szakmai szervezetekkel, továbbá ajánlásokat fogalmazzon meg a Munkacsoport tevékenységével,
feladataival összefüggésben.
11. Az Emberi Jogi Kerekasztal tagjai
a) a Munkacsoport tagjai,
b) az alapvető jogok biztosa, az Egyenlő Bánásmód Hatóság elnöke, a Nemzeti Adatvédelmi és Információszabadság
Hatóság elnöke, és
c) a Munkacsoport elnöke által felkért, a Munkacsoport feladatkörét érintő tevékenységet végző
ca) alkotmányos szerv képviselője, központi államigazgatási szerv vezetője,
cb) civil szervezetek, érdekképviseleti szervezetek és szakmai szervezetek képviselői.
12. Az Emberi Jogi Kerekasztal szükség szerint tart ülést. Az Emberi Jogi Kerekasztal ülését a Munkacsoport elnöke hívja
össze és vezeti, az Emberi Jogi Kerekasztal ülése vezetésében a Munkacsoport elnökét a Munkacsoport alelnöke
helyettesíti.
13. Az Emberi Jogi Kerekasztal működésének részletes szabályait ügyrendjében állapítja meg.
14. A Munkacsoport és az Emberi Jogi Kerekasztal működésével összefüggő szakmai előkészítő és adminisztratív
feladatok ellátásáról – a Munkacsoport alelnöke irányításával működő titkárság biztosításával – a KIM gondoskodik.
15. Ez a határozat a közzétételét követő napon lép hatályba.
Orbán Viktor s. k.,
miniszterelnök


text:
3/2013. (I. 21.) KüM közleménye a Hálózat a Globális Fejlődésért létrehozásáról szóló Megállapodás kihirdetéséről szóló 2012. CXXXVI. törvény 2. és 3. §-ai hatálybalépéséről.
A 2012. évi CXXXVI. törvénnyel a Magyar Közlöny 2012. szeptember 24-i, 125. számában kihirdetett, a Hálózat a
Globális Fejlődésért létrehozásáról szóló Megállapodás XII. cikke az alábbiak szerint rendelkezik a hatálybalépésről:
„Jelen Megállapodás azonnal hatályba lép, amint a Letéteményes a Megállapodás három Részes Felétől megkapja az
értesítést arról, hogy teljesítették a Megállapodás ratifikációja, elfogadása, illetve jóváhagyása szempontjából a
nemzeti jogrendjük, illetve az egységes elfogadási eljárásaik által előírt formalitásokat.”
Magyarország tekintetében a Megállapodás hatálybalépésének napja: 2012. október 15.
A fentiekre tekintettel, összhangban a 2012. évi CXXXVI. törvény 4. § (3) bekezdésével megállapítom, hogy a Hálózat a
Globális Fejlődésért létrehozásáról szóló Megállapodás kihirdetéséről szóló 2012. évi CXXXVI. törvény 2. és 3. §-ai
2012. október 15-én, azaz kettőezer-tizenkettő október tizenötödikén hatályba léptek.
Martonyi János s. k.,


text:
48/2017. (XI. 30.) KKM közleménye a Magyarország Kormánya és a Ciprusi Köztársaság Kormánya között a minősített adatok cseréjéről és kölcsönös védelméről szóló egyezmény kihirdetéséről szóló 2017. CXVI. törvény 2. és 3. §-ának hatálybalépéséről.
A 2017. évi CXVI. törvénnyel a Magyar Közlöny 2017. október 12-i 166. számában kihirdetett, a Magyarország Kormánya
és a Ciprusi Köztársaság Kormánya között a minősített adatok cseréjéről és kölcsönös védelméről szóló egyezmény
15. cikk 1. bekezdése az alábbiak szerint rendelkezik a hatálybalépésről:
„Jelen Egyezmény a Szerződő Felek az Egyezmény hatálybalépéséhez szükséges belső feltételek teljesítésére
vonatkozó, diplomáciai úton küldött utolsó értesítése kézhezvételének napját követő második hónap első napján lép
hatályba.”
A hatálybalépéshez szükséges belső jogi előírások teljesítésére vonatkozó, diplomáciai úton küldött utolsó jegyzék
kézhezvételének napja: 2017. október 30.
Az Egyezmény hatálybalépésének napja: 2017. december 1.
A fentiekre tekintettel, összhangban a 2017. évi CXVI. törvény 4. § (3) bekezdésével megállapítom, hogy a Magyarország
Kormánya és a Ciprusi Köztársaság Kormánya között a minősített adatok cseréjéről és kölcsönös védelméről szóló
egyezmény kihirdetéséről szóló 2017. évi CXVI. törvény 2. és 3. §-a 2017. december 1-jén, azaz kettőezer-tizenhét
december elsején lép hatályba.
Szijjártó Péter s. k.,
 külgazdasági és külügyminiszter


text:
1018/2019. (I. 31.) Korm. határozata az Indítsuk Be Magyarországot Alapítvány támogatásának biztosításáról.
A Kormány a  Magyarország 2019. évi központi költségvetéséről szóló 2018. évi L. törvény (a  továbbiakban: Kvtv.)
46. § (3) bekezdésében biztosított jogkörében eljárva elrendeli
a) a Kvtv. 1.  melléklet I. Országgyűlés fejezet, 9. Pártalapítványok támogatása cím, 14. Indítsuk Be
Magyarországot Alapítvány alcímmel történő kiegészítését, valamint
Felelős: pénzügyminiszter
Határidő: azonnal
b) 74 180 240 forint egyszeri átcsoportosítását a  Kvtv. 1.  melléklet I. Országgyűlés fejezet, 9. Pártalapítványok
támogatása címen belül, az 1. melléklet szerint.
Felelős: pénzügyminiszter
Határidő: azonnal
Orbán Viktor s. k.,
 miniszterelnök